





URBROJ: 01-26/01-1-37
Zagreb, 28. 08. 2026.

Z  A  P  I  S  N  I  K


sa 6. sjednice Upravnog vijeća Doma za djecu i odrasle – žrtve obiteljskog nasilja „Duga – Zagreb“, održane online 24. srpnja 2026. u 9:00, u Zagrebu, putem ZOOM aplikacije
 

PRISUTNI ČLANOVI :
· Ana Horvat Vuković
· Maja Gergorić
· Sanja Devčić
· Jelena Smirčić

ODSUTNI ČLANOVI: 
· Rada Borić 

  
OSTALI  NAZOČNI:
      -  Dalibor Stanić, računovođa
      -  Željka Barić, ravnateljica
      -  Vida Ostojić, zapisničarka
      

Dnevni red: 

1. Usvajanje zapisnika s 4. sjednice Upravnog vijeća održane 12. 06. 2026.;
2. Usvajanje zapisnika s 5. sjednice Upravnog vijeća održane 18. 06. 2026.;
3. Financijski izvještaj za razdoblje 01.01. – 30.06.2026.;
4. Donošenje izvještaja o izvršenju Financijskog plana za razdoblje od 01.01. – 30.06.2026.


Sjednicu vodi predsjednica Upravnog vijeća Ana Horvat Vuković. Predsjednica pozdravlja sve prisutne i otvara 6. sjednicu Upravnog vijeća, te započinje s prvom točkom dnevnog reda.

I/	Usvajanje zapisnika s 4. sjednice Upravnog vijeća održane 12.06.2026. 

Predsjednica podsjeća da je zapisnik poslan s pozivom. Stavlja na glasovanje zapisnik s 4. sjednice Upravnog vijeća.


Nakon provedenog glasovanja utvrđuje se da je jednoglasno donesena sljedeća:


ODLUKA

Usvaja se zapisnik s 4. sjednice Upravnoga vijeća u 2026. godini održane 12.06.2026.g.



II/    Usvajanje zapisnika s 5. sjednice Upravnog vijeća održane 18.06.2026. 


Predsjednica podsjeća da je zapisnik poslan s pozivom. Stavlja na glasovanje zapisnik s 5. sjednice Upravnog vijeća.
Nakon provedenog glasovanja utvrđuje se da je jednoglasno donesena sljedeća:


ODLUKA

Usvaja se zapisnik s 5. sjednice Upravnoga vijeća u 2026. godini održane 18.06.2026.g.



 III/   Financijski izvještaj za razdoblje 01.01. – 30.06.2026.;

Voditelj računovodstva upoznaje Upravno vijeće s financijskim izvještajem za razdoblje od 01.01. – 30.06.2026. i ujedno i s izvještajem o izvršenju financijskog plana za isto razdoblje.

U prvoj polovini godine je primljeno primitaka u iznosu od 593.711,57 eura, dok je rashoda bilo 527.074,17 eura. S prenesenim donacijama uplaćenim krajem prošle godine, a koje nisu potrošene, na dan 30.06.2026. postoji višak prihoda nad rashodima 72.325,07 eura.

U pitanju je polugodišnji izvještaj gdje su primici većim dijelom nastali mjesečnim uplatama istog iznosa od strane Grada Zagreba, a dio troškova financiranih od tih sredstava će nastati krajem godine, pa višak sredstava nije nastao od vlastitih sredstava obavljanjem djelatnosti na tržištu, već od neutrošenih sredstava osnivača. Višak sredstava je nastao uplatom sredstava za nabavku loživog ulja kojeg još nismo nabavili zbog velikog porasta cijene i čekamo sniženje cijene kako bi trošak bio što manji. Također su uplaćena sredstva za zaposlenice Silviu Vuković i Silviju Malinu koje su na bolovanju i roditeljskom dopustu. Dio tih sredstava je potrošen za plaću pripravnice koja je manja od redovne plaće, a ostatak će biti potrošen za isplate plaća do kraja godine, budući je rebalansom dio sredstava za plaće koji neće biti  potrošen preusmjeren na druge vrste troškova.


Nakon provedenog glasovanja utvrđuje se da je jednoglasno donesena sljedeća:


                                                          ODLUKA
            
               Usvaja se financijski izvještaj za razdoblje odo 01. 01. – 30. 06. 2026. 


IV/   Donošenje izvještaja o izvršenju Financijskog plana za razdoblje od 01.01. – 30.06.2026.

Sredstva su u prvoj polovini godine trošena prema planu. Neka sredstva su potrošena u cijelosti jer su u pitanju godišnji troškovi, kao npr. osiguranje ljudi i imovine i ažuriranje baze podataka na početku godine u skladu sa zahtjevima za prikupljanje podataka i izvještavanje u ovoj godini, dok su neki iznosi potrošeni u manjem iznosu jer se troše prema potrebi.

Iako je došlo do spajanja savjetovališta sa ostalim proračunskim aktivnostima u redovnu djelatnost Doma, sredstva će biti prebačena na redovnu djelatnost rebalansom proračuna na sljedećoj Skupštini grada Zagreba, pa je savjetovalište u ovom izvještaju i dalje prikazano zasebno.
 
Iz državnog proračuna su nam doznačena sredstva Ministarstva pravosuđa, uprave i digitalne transformacije prema odrađenim tretmanima u proteklom razdoblju. Također nam je Ministarstvo rada, mirovinskog sustava, obitelji i socijalne politike i ove godine odobrilo sredstva za sufinanciranje troškova električne energije i nabavku higijenskih potrepština (200,00 eura).

Ove godine partneri u projektu udruge „Krugovi“. Prema ugovoru s udrugom, sredstva su doznačena Domu Duga kao vlastita sredstva putem izdanog računa za odrađene radionice (3.000,00 eura). Polovina sredstava je isplaćena izvoditeljicama radionica kao dodatak na plaću, a ostatak je ostavljen za potrebe Doma. Uz udrugu „Krugovi“, učestvujemo i u educiranju članova Hrabrog telefona koji su nam isto uplatili sredstva putem izdanog računa (80,00 eura).

U ovoj godini je financiranje čuvanja djece u Domu preuzela zaklada H. Stepic CEE Charity iz Beča, stoga imamo ponovo sredstva iz međunarodnih izvora. Odobreno nam je 8.000,00 eura od čeka je utrošena polovina sredstava za zaradu studentica i trošak materijala za radionice.

Iz prošle godine je preneseno 5.045,27 eura donacija, a u ovoj godini smo dobili još 2.731,95 eura donacija. Donacije su utrošene prema ugovorima s donatorima i dostavljeni su im izvještaji i kopije računa.

Sredstva od prodaje automobila bit će utrošena za registraciju novog automobila krajem godine.


Nakon provedenog glasovanja utvrđuje se da je jednoglasno donesena sljedeća:


                                                              ODLUKA

  Donosi se izvještaj o o izvršenju Financijskog plana za razdoblje od 01. 01.do 30. 06. 2026. 

V/   Razno 

Predstavnica radnika, ujedno i voditeljica u Odjelu psihosocijalnog tretmana počinitelja nasilja u obitelji upoznaje da je zbog godišnjih odmora uobičajeno smanjenje broja provedenih grupa i individualnih tretmana. Ljetni raspored rada koncipiran je tako da uvijek radi barem jedna zaposlenica u ovom odjelu i  provodi neke inicijalne susrete kao i individualni tretman. Na dan sjednice zaprimljena su 42 predmeta. Među osuđenima su 70% muškarci, a ukupno dominiraju kazneni predmeti. Nema velikih promjena u brojevima od prethodne sjednice prije mjesec dana. No značajno je veći broj predmeta ove godine kada se gleda isto razdoblje prošle godine.
Ravnateljica iznosi stanje u skloništu gdje je ukupno prisutno 19 osoba od kojih su 8 žene i 11 djece. Tijekom ljeta je uvijek dinamično jer su izlasci i dolasci frekventniji nego u drugim dijelovima godine.



Sjednica završila u 9:45





ZAPISNIČARKA:
Vida Ostojić, administratorica


						PREDSJEDNICA  UPRAVNOG  VIJEĆA:
                                                                             Ana Horvat Vuković







